ነቲ ብዝተፈላለያ ተጣበቕቲ ሰብኣዊ መሰላት ማሕበራትን ትካላትን "ኣብ ሃገራዊ ኣገልግሎት ኣብ ዝርከባ ደቀንስትዮ ጾታዎ ዓመጽን ግህሰትን የጋጥም እዩ" ንዝብል ጸብጻብ፡ "ኣብ ክንዲ እተን ኣጋጢሙና ዝብላ ደቀንስትዮ ኮይነ፡ ዓመጽን ግህሰትን ኣይነበረን ክብል ኣይክእልን እየ። ኣነ ግን ኣይረኣኹን ኣየጋጠመንን ከኣ" ትብል። ዮዲት እውን ተመሳሳሊ ርእይቶ እዩ ዘለዋ። "ኣነ ጥራሕ ዘይኮንኩ አሕዋተይ አውን ኣገልጊለን እየን እሞ፡ ብሓይሊ ተደፊርናን ተዓሚጽናን ዝብላ ግን ኣየጋጠማንን፡ ኣነ እውን ኣይረኣኹን። ግን ከኣ ስለዘይረኣኹ ኣይነበረን ክብል ኣይደፍርን እየ" ትብል ኣብ ስደት ምስ ወጽአት ግን ሓያሎ ደቀንስትዮ ተዓሚጽና ክብላ ከም ዝሰምዐት ትዛረብ። እቲ ብተጣበቕቲ ሰብኣዊ መሰላት ጾታዊ ዓመጽ ተባሂሉ ዝግለጽ ነገር ብኸመይ እዩ ዝዝርዘር?
